Source: http://fehervar.imami.hu/szakertok/dr-kovacsics-akos?page=2
Timestamp: 2020-05-28 04:58:51
Document Index: 30119314

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Dr. Kovacsics Ákos ügyvéd válaszol
Dr. Kovacsics Ákos
Családjogi kérdések, (gyerek elhelyezés, gyerektartás, kapcsolattartás, házasság felbontása, házassági vagyonjog, származás megállapítása iránti ügyek stb.) terhes, illetve kisgyermeket nevelő nők munkajogi ügyei, örökösödési ügyek, gyermekek vagyoni ügyei, illetve egyéb, az oldalon található témákkal kapcsolatos ügyekben várom a kérdéseket.
Ügycsoportok, melyekben az ügyvéd urat - ezen a fórumon - kérdezni lehet:
Családjogi kérdések, (gyerek elhelyezés, gyerektartás, kapcsolattartás, házasság felbontása, házassági vagyonjog, származás megállapítása iránti ügyek stb.) terhes, illetve kisgyermeket nevelő nők munkajogi ügyei, örökösödési ügyek, gyermekek vagyoni ügyei, illetve egyéb, az oldalon található témákkal kapcsolatos ügyek.
A kérdések megválaszolását szakemberünk 3-5 munkanapon belül vállalja.
Olvasd el, mert fontos!
Partnerünk, dr. Kovacsics Ákos, az imami.hu oldalak Ügyvéd válaszol rovatát a felhasználók által E-mailben küldött adatok és információk alapján szerkeszti. Így az adott ügy dokumentumainak teljes körű ismerete nélkül az ügyvéd úr az írásaiért és az abban szereplő válaszaiért felelősséget nem vállalhat.
Amennyiben mindenre részletre kiterjedő, illetve egyéb ügyekkel kapcsolatos megbízható jogi tanácsadásra van szükséged, a személyes találkozó időpont egyeztetése céljából hívd a következő számot: 70/38-44-126, vagy a 72/522-563.
Dr. Kovacsics Ákos ügyvéd
7624 Pécs, Nagy Jenő u. 8. fsz. 3.
tel: 72/522-563
mobil: 70/38-44-126
e-mail: kovacsicsakos@t-online.hu
honlap: www.drkovacsics.hu
kovacsicsakos 2016. február 25. 21:24
A szivességi lakáshasználatot bármikor meg lehet szüntetni, hiszen az szivességből szól, nincs ellentételezés. A kiköltöztetése viszont komolyabb gond mert, ha önként nem megy el, akkor lakáskiürítési pert kell kezdeményezni ellene.
Üdvözlettel: Kovacsics Ákos
arege326 2015. november 20. 06:58
Tisztelt Kovacsics Úr,
az alábbi témában kérném segítségét, tanácsát. 2013.04.01-jén született meg kisfiam Magyarországon. Előtte 6 évig Spanyolországban éltem, folyamatos 6 éves munkaviszonnyal rendelkeztem. 2013. februárjában hazalátogattunk, de végül veszélyeztett terhesség kialakulása miatt már nem tudtunk visszautazni Spanyolországba, így a kisfiúnk itthon született meg. Azóta itthon élünk, a munkaviszonyom ott megszűnt mivel a 16hetes "Gyes" után nem akartam a kisfiamat még sehová beadni, így nem mentem vissza dolgozni. Mielőtt megszületett és kiderült, hogy Magyarországon kell maradnunk, érdeklődtem a TB-nél a Tgyás/Gyed/Gyes után, ahol akkor azt azt információt kaptam, hogy természetesen mindez jár itthon nekem, mivel EU-s országból érvényes munkaviszonyom volt, csak nem azt a bért veszik alapul, hanem az itthoni minimálbért. Miután megszültem és mentem intézkedni, azt a tájékoztatást kaptam, hogy mégsem jár nekem a Tgyás és a Gyed a minimálbér alapján, hanem csak az alanyi jogon járó Gyes-t kapom 3 évig és nem tehetek ellene semmit, mivel nem volt itthon bejelentett munkahelyem a szülés időpontjában. Azóta is ezt az összeget kapom, hiába próbáltam intézkedni, nem sikerült. Az első kérdésem az lenne, hogy Ön szerint jogos volt-e ez így, illetve lehetett-e volna/lehetne/ tenni valamit az esetemben? A második kérdésem pedig az lenne, hogy jelenleg 26hetes kismama vagyok. Mire számíthatok most a második babánál? Ugyanúgy csak a Gyes összegére 3 évig, vagy valahogy ki tudom-e küszöbölni ezt és kaphatnék-e valamilyen formában legalább minimális összegű Tgyást, Gyed-et?
R.Anita
kovacsicsakos 2016. február 25. 21:37
Sajnos nem tudom biztatni, mert jogszerű a döntés. Ön nem minősült biztosítottnak ezért nem járnak a juttatások. A második gyermekére sem fog járni sajnos. Be kellene fizetnie a társadalombiztosítási járulékokat egy évre, hogy kapjon juttatást.
Timcsu 2015. november 29. 00:23
Tisztelt Ügyvédúr!Kérdésem a következő a férjem 50000 ezer forintot fizet a volt feleségének gyerektartàst külföldön élünk ez az összeg közös megegyezéssel jött létre birósàg előtt.De mivel most érkezik a közös baba nem tudjuk h a külföldi fizetése 20 szàzalékàt veszik figyelembe(ami kb 40ezer) vagy a megegyezett összeg felére csökken az az 25 ezer forinra?vàlaszàt köszönöm
kovacsicsakos 2016. május 03. 19:36
Tisztelt Timcsu!
A gyermektartásdíj gyermekenként a jövedelem 20% - 20% át kitevő összeg de maximum a jövedelem 50%-lehet. Tehát két gyermeknél nem biztos hogy változik. Ha változtatni szeretnének akkor mindenképpen bírósághoz kell fordulni.
Erika-82 2015. december 02. 10:18
Tisztelt ügyvéd úr!Én 2015 januárjában váltam el,van egy közös kislányunk akit nálam helyezett el a bíróság.Az apuka 2 hetente elvihetné,meg a szünetek fele is az övé.Láthatási jogával egyáltalán nem él,már 2 éve.Nem is érdeklődik a gyerek iránt,se neévnap se karácsony.Gyermektartást nem fizet.Viszont mi ki akarunk költözni külföldre (mostani párom már kint van és ránk vár).Az lenne a kérdésem hogy tudom elintézni hogy törvényesen kimehessünk.Sajnos gyermekkel nem törődik ,de ha betehet nekünk azt minden gondolkodás nélkül megteszi.Bírtóságnak beadtam egy kérelmet a láthatás ujraszabályozásátr kérve.Ennyi elég vagy még valamit kérnem kell e a biróságtól? Válaszát előre is köszönöm!üdvözlettel:Erika
kovacsicsakos 2016. május 03. 19:37
A gyeremk tartózkodási helyének megváltoztatását is kérni kell a bíróságtól.
Muther 2015. december 04. 20:17
Egy családi ügyben kérem a tanácsát.Sajnos édesapám halála után,eladóvá vált a szülői ház,melynek 1negyed része az enyém.Ketten vagyunk testvérek,és a bátyám megakaja venni az enyémet,mivel édesanyámmal,és a családjával ott él.4millióra lett felértékelve,de mivel elég rosz környéken van 1250000-nek a negyedét adná érte,mivel annyiért voltmeghirdetve,ha most igényt tartanék az 1millióra,abból hatalmas cirkusz lesz.Azért fordulok önhöz,hátha tud tanácsot adni.
kovacsicsakos 2016. május 03. 19:38
Tisztelt Muther!
Sajnos az Ön ügyében úgy gondolom hogy ez pénzügyi kérdés ne jogi ezért nem tudok tanácsot adni.
Kovacsics Ákos
Kati05 2015. december 11. 08:47
Édesanyám meghalt és volt egy (nem regisztrált!) élettársa 16 évet éltek együtt. Lehet-e öröklési követelése (külön bankszámlájuk volt, a lakáson soha nem csináltak semmilyen értéknövelő felujítást, befektetésük sincs), anyunak saját bankszámlája volt, és autó volt a nevén (az autót az együtt töltött idő alatt vették, de ugyanígy az élettárs is kapott egy autót és egy utánfutót saját nevére). Kirakhatom-e a lakásból?
kovacsicsakos 2016. május 03. 19:40
Tisztelt Kati05!
Az élettársi viszony nem keletkeztet öröklési jogviszonyt. A lakásból kiköltöztettethet, de csak hivatalos úton mert egyébként önbíráskodásnak számít és csak miután az Ön tulajdonjogát bejegyezték.
katamarán 2015. december 21. 17:15
Elég kényes kérdéssel fordulok önhöz.
Feleségem válni akar tőlem és a vagyonmegosztás kérdésében nem tudok eligazódni - ebben kérem segítségét.
Előző házasságomból jelentős igazolható vagyonnal szálltam ki - a válás oka a mostani feleségem volt.
Az első válásomból kapott pénzből vásároltam egy telket és építettem rá egy házat. Mivel már ekkor együtt voltam jelenlegi párommal, az ő nevére vettem meg a telek 50%-át(az ajándékozásról nem készült szerződés). Ekkor még nem voltunk házasok.
Azonban, hogy ne legyek a későbbiekben kisemmizhető, az ő tulajdonrészére holtig tartó haszonélvezetem jegyeztettem be, tehát a megépült ingatlan 50%-a az én tulajdonom, a másik 50%-a pedig a feleségemé, az én holtig tartó haszonélvezetemmel terhelve.
Ezt követően történt az esküvő - tehát az ingatlan vásárlása és építése még a házasság előtt történt.
Ebből a házasságból született 2 gyermekünk.
Feleségem 1 éve elköltözött otthonról, a gyerekeket is csak ritkán látogatja, viszont követeli az ingatlan felének az értékét - minden kompromisszum nélkül.
A sors fintora, hogy házasságunk alatt egyetlen forintot nem tett bele az ingatlanba, maga az ingatlan is kizárólag az én pénzemből épült (előző házasságomból történt osztozkodásból).
Én abban a tudatban élek, hogy a haszonélvezet erősebb a tulajdonjognál, így amig én élek, addig ő nem tud rendelkezni az ingatlannal, azaz nem tud hozzájutni a vélt vagyonához, én pedig semmiért nem vagyok hajlandó a holtig tartó haszonélvezeti jogomról lemondani.
A gyerekek is velem élnek, a továbbiakban is velem kívánnak élni, a saját otthonukban, feleségemet pedig kizárólag a jussa érdekli, és harcol érte bármi áron.
A kérdésem az lenne, hogy mit tehet a feleségem, ha én nem járulok hozzá a haszonélvezeti jogom törléséhez és nem kívánom az ingatlant sem eladni - mivel az én pénzemből épült?!
Bírósági úton levetetheti-e a haszonélvezeti jogomat a saját részéről?
Egyáltalán mit tud tenni? Illetve én mit tudok tenni, hogy megvédjem a tulajdonomat?
Megtisztelő válaszát előre is köszönöm ügyvéd úr!
kovacsicsakos 2016. május 03. 19:43
Tisztelt katamarán!
A haszonélvezeti jogához nem tud hozzányúőlni, viszont a tulajdonjogának értékét, csökkentve a haszonélvezeti jog értékével követelheti, illetve kérheti a közös tulajdon megosztását a bíróság előtt, vagy árverési értékesítést.
Amennyiben a gyerekeknek is ez az otthona úgy nem tartom valószínűnek hogy a bíróság ezt elrendeli.
KIDA1987 2015. december 30. 16:54
A férjemmel megromlott a házasságunk, mindennapos veszekedések, nemrég fizikailag is bántalmazott, de úgy, hogy nem tudom bizonyítani. Van két 2 éves ikerfiam akik látják és érzik ezt az egészet. A kérdésem az lenne; a férjem beleegyezése nélkül, a súlyossá vált helyzet miatt, el szeretnék menni a szüleimhez a fiaimmal legalább két hétre, ameddig mindenki lenyugszik és normálisan el lehet indítani a válást. A szüleim 10-15 percre laknak. A férjemnek nincs megtilva, hogy lássa a fiait amikor csak akarja. Emiatt nem tud feljelenteni vagy ilyesmi, mert szónélkül elvittem a gyerekeket?
Tisztelettel: Dóra
kovacsicsakos 2016. május 03. 19:44
Nyugodtan vigye el őket, nem tehet a férje semmit hivatalosan.
VIKITO 2016. január 03. 08:29
Tisztelt Ügyvéd Úr
A kérdésem az , hogy a fiam áprilisba tölti be a 2 évet. Viszont nem az apja nevén van mert nem hajlando a nevére venni. Az apának van családja a mi gyerköcunk ezenk kivul született. Mert megcsalta az élettársát. A gyámhivatal ugye a gyermek születéseuután felszolitótt hofy nevezem meg az apát de nem tettem mert ugy gondoltam hogy a másik két gyereke melett van ahelye most viszont már máskép gondoloma dolgott.Edig támogatott minket titokban de attol félek hogy ez egy idő utén meg szünne. És sueretném be bizonyitani hogy az övé és ami a kötelesége azt teljesitse. Nem tudom ezt hol tudom elintézni hogy megtörténjen mivel ő kijelentette hogy nem fogja a nevére venni. Tisztában vagyok vele hogy ez nem lesz egyszerü menet számomra de nem tudom merre és kihez forduljak. Nem tudom medig lehet a gyám hivatalnál meg nevezni az apát és ha ő nemmel válaszol vagyis tagadja adolgott akkor hogan és merre tovább. Válaszát előre is köszönöm. Üdvözlettel. Viki
kovacsicsakos 2016. május 03. 19:46
Tisztelt Viki!
Forduljon az illetékes gyámhivatalhoz és indítson apaság megállapítási eljárást. A gyámhivatal ki fog rendelni egy ügyvédet aki megindítja a pert, ahol DNS teszt fogja bizonyítani, hogy ő az apa. Természetesen mindez akkor működik ha az apa legalább ennek aláveti magát, de reméljük így lesz.
Pintérné 2016. január 06. 10:43
Tisztelt Ügyvéd Úr! Lenne egy számomra nagyon fontos kérdésem. Férjem elözö kapcsolatából van egy kisfia akit az édesanya nevel és biróságra kellet mennünk mert gyermektartás emelést szeretett volna. Az lenne a kérdésem hogy a biróság jogosan számolta e az én fizetésem , mi két kiskorút nevelünk akik után én nem kapok gyerektartást, az én fizetésem 110000ft , a férjemé 79600ft, a gyerekek után kapok 26600ft családi pótlékot, a rezsink 70000ft és van egy hitelünk a ház vásárlása után ami havi 60000ft, . A férjem fizetéséből vonnak havi 13000ft gyerektartást. mindezek után a biró meghozta az itéletet miszerint 20000ft-ra emeli a gyerektartást és visszamenőleg6 hónapra még havi 7000ft-ot. Holott a hölgy fizetése 97500ft 25500ft a családi a kisfiura és ugye kapja a 13000ft gyerektartást és ebből 20000ft rezsit fizet. remélem érthetően sikerült megfogalmazzam a kérdést. Válaszát köszönöm
kovacsicsakos 2016. május 03. 19:49
Tisztetl Pintérné!
A tartásdíj megállapítását a felek jövedelmi vagyoni viszonyai és a gyermek szükségeletei határozzák meg, ha nem megfelelő a döntés meg kellett volna fellebbezni. Sajnos nem tudom megmondani ezen adatokból, hogy a bíróság jó döntést hozott-e de nem tűnik eltulzottnak sajnos.
Dii0820 2016. január 06. 17:53
Kedves Ákos.
Az én próblémám az hogy családot szeretnénk a párommal, vagyis már belekezdtünk. 2014.08.25.-étől vagyok bejelentbe a munkahelyemen. ez a szerződés 1 évre szólt. Mivel ez lejárt kötöttünk egy másikat ami 2015.08.31.-étől lett határozatlan idejű 3 hónapos próbaidővel. Sajnos mivel kellett a pénz akkoriban muszály volt aláírnom azt a papít amiben az állt hogy 2015.11.27,.ével megszünt a szerződés vagyis a próbaidő. De megtartanak csak félnek hogy teherbe esek.Újjabb szerződés ami már csak 1 hónapra szól 2015.12.01-tól 1 hónapig és ebben is próbaidő van. És ezt a szerződést kaptam meg most januárban is úgyan úgy 1 hónapos próbaidőset. 4 órában vagyok bejelentve, de 8-17 óráig dolgozok. Jelenléti ívet úgy írom hogy 8-12-ig és 12-16-ig. Találtam olyan számlát is amin szerepel a nevem mert én írtam de akkor még be sem voltam jelentve. A kérdésem hogy mit tudnék tenni hogy ha sikerül teherbe esnem akkor ne kapjak olyan keveset amennyit kapnék. Fordulhatok esetleg munkaügyi bíroságra ha meg van kb 10 db jelenti ív és a számlát is le fényképeztem?
kovacsicsakos 2016. május 03. 19:52
Tisztelt Dii0820!
Annyit tehet, hogy felhívja a munkáltatót, hogy jelentse be megfelelően Önt. Ha nem teszi meg kezdeményezhet pert, de csak akkor javaslom, ha Ön a megkapott teljes fizetése után megfizette a járulékokat, az a rész után is amire nem volt bejelentve, mert akkor könnyen Önt is megbüntethetik e miatt.
Toth Anna 2016. január 13. 15:23
Szertnék érdelködni November 19 kimonték Válopert megkaptam a Itéletet irásba foglalva! Az lenne kérdésem mikkor várható a Biroságtol a Végzésem köstönettel Anna
kovacsicsakos 2016. május 03. 19:53
Kérem érdeklődje meg az illetékes bíróságtól.
Bea7404 2016. január 15. 07:52
10 éve váltam el a volt férjemtől, 3 gyerekünk volt, mindhárom nálam, velem élt. Amikor elváltunk egy fixösszegű gyerektartásban állapodtunk meg, és abban, hogy ha kell segítség, bármikor mehetünk hozzá. 3 gyerek után gyerekenként 20ezer ft gyerektartást tartott megfelelőnek. Azt tudni kell, hogy külföldön dolgozik, lakatos, a bére kint ötszázezer ft körül van, és itthon is kapja a szakképzett minimálbért. Majd neki lett élettársa, akinek van 3 gyermeke, és nemrég született egy közös gyermekük. A párja özvegy, a gyerekek után kap árvaellátást. Az élettársának van saját háza, ott élnek. A volt férjem azóta is külföldön dolgozik, a feltételek ugyanazok. Most egy olyan gond merült fel, hogy a középső lányom már nem akar velem, illetve velünk élni, hanem az apjával. Szeretnék tanácsot kérni, hogy jövök ki ebből anyagilag a legjobban, ha már mint anyára nincs rám szüksége. Én albérletben lakom, a nagyobbik lányom fősulis, a kisebbik nyolcadikos, közmunkás vagyok, havi 101ezer bruttó fizetéssel. És így minden megváltozik. Szeretném kérni a tanácsát, és előre is köszönöm szépen. Tisztelettel...
kovacsicsakos 2016. május 03. 19:54
Tisztelt Bea!
Mi lenne a pontos kérdése?
szamika 2016. január 20. 09:12
Jogi tanácsot szeretnék kérni Öntől. 35 éve élek házasságban a párommal. Kb. 15 éve megromlott a kapcsolat italozó magatartás miatt. Minden naposak a veszekedések. Elköltözni nem tudok anyagi okok miatt. A házastársam rendszeresen megfenyeget amikor ittas, hogy kidob a közös lakásból, utcára tesz kidobálja a dolgaimat.
Szeretném megkérdezni, hogy ezt ő megteheti - e? Kell - e ettől tartanom minden jogi következmény nélkül. Köszönöm a válaszát.
kovacsicsakos 2016. május 03. 19:56
Tisztelt Szamika!
Házastársat nem tehet csak úgy ki valaki erőszakkal. Önnek joga van ott lakni, még ha tulajdonjoga nincs is akkor is, ha van tulajdonjoga akkor pedig az alapján mindenképpen. Önnek lakáshasználati joga van.
Csaba74 2016. január 20. 15:30
Kérdésem lenne önhöz, hogy 2016. augusztus hónapban betölti a fiam a 18. életévét, de most 3.- dik oszályos egy nappali tagozatos 4 osztályos középiskolában. Köteles vagyok-e még gyermektartást fizetnem a nagykorúsága után, ha semmilyen kapcsolatot nem tartok és ő sem tart velem?
Köszönettel: Hajdú Csaba
kovacsicsakos 2016. május 03. 19:58
Tisztelt Hajdú Csaba!
Nagykorú gyermeknek már rokontartás és nem gyerektartás jár. Ha nappali tagozaton tanul első szakmája megszerzése végett, és nem érdemtelen rá, továbbá az ön létfenntartását nem vészélyezteti, akkor fizetnie kell. Ha semmilyen kapcsolatot nem tart önnel akkor próbálja meg a bíróság előtt kezdeményezni a tartásdíj megszüntetését, mert lehet hogy elegendő ok lesz a megszüntetésre a nagykorú gyermeknél.
merengo 2016. január 21. 03:32
Válás közben (egyelőre közös a felügyelet) költöznék kiskorú gyermekemmel 12 kilóméterre, másik településre.
Az apa nem hajlandó aláírni a lakcímbejelentőt, ez esetben ki engedélyezheti? Gyámhivatal? Bíróság?
Köszönöm válaszát, Éva
kovacsicsakos 2017. február 26. 14:21
Kérej mielőbb a bíróságtól az ideiglenes intézkedés meghozatalát a gyermek szülői felügyeleti jogának kérdésében. Amennyiben Ön lesz a szülői felügyeleti jogok gyakorlója kizárólagosan úgy már nem kell az apa aláírása. Válóper sorána Gyámhivatal már nem illetékes.
Flórián 2016. január 22. 20:14
9 éves autista fiam ügyében fordulok kétségbeesetten Önhöz. A volt párom nem volt elválva,mikor ő született,így a volt férj vezeték nevét kapta. Többször próbáltam,vele beszélni hogy mivel én vagyok a vérszerinti apa rendezzük a jogállást. Ő ebben nem volt partner,a mai napig sem hajlandó ezt intézni. A gyámügyön elmondták, hogy csak az ő beadványával lehet ezt elindítani,feljelentettem,mert nem gondoskodik róla rendesen sem. Az iskolában mindent elmondtam,ők megpróbálnak vele beszélni,hátha elindítja az ügyet. A volt férj nem tudni hogy hol tartózkodik,hiába kértem adja meg az elérhetőségét. Évek óta hátráltatja az apaságom törvényesítését. Kérdésem,ha bíróságra beadom,hogy az apaságot jogilag, elismerten,, van e erre esélyem,ennyi idő után,ráadásul úgy,hogy sem az anya címét(elköltözött 1hónapja,az iskola sem tudja a címét,bejelentve sincsenek sehol),sem a volt férj elérhetőségét nem tudom. Vagy egyáltalán hova forduljatok? Köszönöm a válaszát! Flórián
kovacsicsakos 2017. február 26. 14:34
Tisztelt Flórián!
Sajnos így nagyon nehéz helyzetben van, mert először az apaság vélelmét kellene megdönteni a volt férjjel szemben. Azt a pert viszont ön nem tudja elindítani.Sajnos így nincsenek jogai a gyermek tekintetében viszont kötelezettsége sincs.
Próbálja rábeszélni az anyát, hogy indítsa el a pert. Bár a gyermek 3 éves kora után azt is bizonyítani kell, hogy később jutott a tudomásukra az a tény, hogy nem a vélelmezett apa a gyermek apja.
Üdvözlettel: Dr. Kovacsics Ákos
Kata1 2016. január 24. 20:28
Tisztelt Ugyved Ur!
Kislanyommal -5 eves- Angliaban elunk. Itt is szuletett, viszont magyar allampolgar. A volt parommal ( az edesapjaval ) 4 eve fejeztuk be a nem bejegyzett elettarsi kapcsolatunkat, viszont a gyermekkel nagyon jo a viszonyuk, heti rendszeresseggel talalkoznak. Jelenlegi parommal mar egy jo ideje egyutt elunk es szeretnenk haza koltozni Magyarorszagra, es ott vallalni kozos gyermeket is. A kerdesem az lenne, hogy az apuka beleegyezese nelkul milyen lehetosegem lenne a kislanyomat is magunkkal vinni? Illetve milyen "utakat" kell ehez vegig jarni es mennyi idot vesz igenybe?
Elore is koszonettel:
kovacsicsakos 2017. február 26. 14:38
Először azt javaslom, hogy próbálják megbeszélni a gyermek apjával a helyzetet és egy megállapodásban rögzítsék a részleteket. Ha ez nem megy akkor azt javaslom, hogy indítsa el a gyermek szülői felügyeleti jogának rendezése iránti pert Magyarországon, és költözzenek haza, irassa óvodába a gyermeket, és alakítsák ki a rendszeres életüket. Így már nem tud a kialakult helyzeten változtatni az apa. Ha van, és volt korábban is magyarországi lakcímük is akkor még jobb az esély.
karlovszki_mariann 2016. február 03. 08:34
Külföldön szeretnék munkát vállalni és vinni akarom magammal a 7 éves kislányomat is.Az édesapjától elváltam és én nevelem közös gyermekünket.Az apukának hozzá kell járulnia ahoz hogy a lányunkat ki vigyem külföldre magammal?
kovacsicsakos 2017. február 26. 14:39
Tisztel Mariann!
Igen a hosszú távú, letelepedési céllal történő külföldre távozáshoz szükséges az apa hozzájárulása.
Kati40 2016. február 12. 08:27
A következő lenne a problémám. Édesanyám nemrég meghalt, és van egy fél lakás, amit most én és a féltestvérem közösen örökölnénk. A féltestvérem és anyám viszonya nagyon rossz volt, így anyu végrendeletet írt, hogy csak én örököljek. Ebben nem tagadta ki a féltestvéremet, viszont van egy régebbi végrendelete, amelyben leírja, hogy érdemtelen, és nem tekinti fiának, nem akarja, hogy örököljön. Ha közjegyzői tárgyalás lesz az öröklésről, és viszem ezt a régebbi végrendeletet, akkor a féltestvérem a köteles részre sem lesz jogosult?
kovacsicsakos 2017. február 26. 14:41
A kitagatásnak szigorúbb szabályai vannak, tehát ez alapján kicsi az esélye, hogy kötelesrészre sem jogosult a féltestvére. Pontos válaszhoz jobban kellene ismernem az okiratokat.
barbi_judák 2016. február 12. 21:23
Tisztelt Ügyvéd Úr! A nagymamám meghalt, négyen vagyunk örökösök. Négy unoka. Egyik uoka sem hajlandó a költségekbem részt venni. Nekem kell eltemettetnem. Hogyan tudnal elérni, hogy szét osszuk a temetés költségeit? Továbbá négy hónapig volt kórházban a nagymamám, ugyanabban a városban, ahol két unoka lakik. Egyszer sem látogatták meg. Sem a kórházban, sem még otthon. Én minden másnap mentem hozzá. Ez kizaró ok lehet számukra a hagyatékból? A nyugdíját meghatalazással fel vettem a kóházi ellátását és a közüzemi számláit fzettem. Két nappal nyudjíj előtt halt meg. Jogosult vagyok a nyugdíjára, vagy csak a hagytéki után kapjuk meg közösen? Én jogosult vagyok nagyobb örökség részre? Válaszát köszönöm.
kovacsicsakos 2017. február 26. 14:47
Tisztelt Judák Barbara!
A hagyatéki eljárás során kell kérnie azt hogy a többi örökös járuljon hozzá a költségekhez. A Polgári Törvénykönyv értelmében az örökhagyó eltemettetése az örökösök feladata és költsége. Hagyatéki tartozásnak minősül és az örökösök egyetemlegesen (tehát mindenki) felelősek a hagyatéki tartozásokért. Tehát ön akár peres úton is be tudja hajtani a többi örököstől a tartozásukat a temetési költséget illetően.
Sajnos az hogy nem látogatták még nem kizáró ok.
Nem jogosult a nyugdíjra és nem jogosult a nagyobb örökségre sem mint a többiek.
Tamina 2016. február 16. 12:45
Tisztelt Ügyvéd Ur! Tanácsra lenne szükségünk! 6 éve elhagytuk a lányaim édesapját akivel 15 évig élettársi kapcsolatban éltem!Kb fél évig adott a lányokra gyerektartást,utána már nem és én nem is kerestem!Kissebbik lányom most 16 éves és szeretné ha az édesapja támogatná ,fizetne gyerektartást!A kérdésem az lenne hogy a 16 éves tanuló lányom kérheti e a gyerektartást vagy csak én az édesannya? ÉS hogy eggyáltalán hova kell beadni a kérvényt ,és abba mit kell leìrni? A válaszát előre is köszönjük!
kovacsicsakos 2017. február 26. 14:49
Tisztelt Tamina!
Kiskorú gyermek esetében a vele élő szülő kérheti a tartásdíjat. Először is szülői felügyeleti jog megállapítása iránt kellene pert kezdeményezni az apa ellen. A perben megállapíthatják az Ön kizárólagos szülői felügyeleti jogát, és ezzel együtt a kiskorú részére járó tartásdíjat is, melyet az apának fizetnie kell az Ön részére.
Nagykorú, tehát 18 évesnél idősebb gyermek indíthat saját jogon tartásdíj iránti pert.
Üdvözlettel. Dr. Kovacsics Ákos
viràg1977 2016. február 21. 22:55
Tisztelet Ugyvèd ur ,
A fèrjemmel kulon koltoztunk Es mikor kulon koltoztunk Az akkor 7 èves kislanyunk velem èlt , A fèrjem Az egyik hetvegi talalkozaskor elvitte a kislànyomat Es Nem hozta vissza azzal Az uruggyel Hogy a kislanyunk Nem szeretne vissza jonni hozzam tobbè , azota tobbszor probaltam vele kapcsolatba lèpni , telefonon egy percnel tobbet Nem Tudok vele beszelni mert kiveszik a telefont a kezebol vagy pedig mikor telefonalok Az a válasz Hogy a kislany Nincs itthon , vagy alszik stb , az iskolaban Nem engendnek a pedagogusok a kislany kozelebe , Az anyosom illetlen jelzokkel bezel rolam a kislány Elott , errol tanuim is vannak ,
a fèrjem rendörkent dolgozik Es megvan gyozodve rola Hogy helyesen cseleksxik , Es Hogy eselyem sincs Hogy a gyerek hozzam keruljon mert neki 'rengeteg ismerose van a birosagon, ' es ne felejtsem el Hogy Ö Milyen magas be osztàsban van
A szuleim
jo anyagiakkal rendelkeznek , tobb vàllalkozassal , a szètkoltozesunk utan kaptam egy 3 szobas ingatlant a szuleimtol Hogy a kislanyunkat ott tudjam nevelni, Sajat autom Es munkahelyem van , jozan èletu vagyok , annyit kell Meg tudni Hogy Az ingatlan Amit kaptam a szuleim nevem van , a szuleim probaltak elovigyazatosak lenni ne Hogy a vàlopernel Ez Az ingatlan is ne keruljon a kozos javakba , mi lehetne a kovetkezo lèpes Hogy visszaszerezzem a kislanyt ,
vàlaszàt elore is koszonom,
kovacsicsakos 2017. február 26. 14:54
Indítson pert az illetékes bíróságon a gyermek szülői felügyeleti jogának rendezése érdekében. A perben a bíróság megvizsgálja hogy melyik szülő alkalmasabb a gyermek nevelésére az eset összes körülményeit figyelembe véve. Itt dönthet úgy a bíróság hogy Ön lesz a szülői felügyeleti jogok gyakorlója (tehát önnél helyezi el a gyermeket) és az apa láthatásra lesz jogosult. Vagy dönthet úgy is hogy az apa lesz a szülői felügyeleti jogok gyakorlója és önnek lesz joga láthatásra. Ez is több lesz mint a mostani helyzet, mert joga lesz látni a gyermeket bírósági határozat alapján és ezt senki nem tilthatja meg-
szamoca7896 2016. február 24. 16:42
Tisztelt Ügyvéd Úr! Segítségét szeretném kérni. Két egymás utáni alkalommal kölcsönt adtunk egy ismerősünknek. Azt mondta, 1 hétre szeretné kölcsön kérni az összeget, ennek már több hónapja. Sajnos több millió forintról van szó. Írtunk papírt is róla, de nem tudom, mennyire megfelelő a papír. Annyi van ráírva, hogy " Mai napon átvettem xy-tól ........ összeget autóvásárlás céljára. Dátum és az ő neve. Kérdésem, ha hivatalos útra tereljük a dolgot, van-e esélyünk, hogy visszakapjuk a pénzünket? Nagyon köszönöm a segítségüket.
kovacsicsakos 2017. február 26. 14:58
Tisztelt Szamoca!
A probléma az hogy nem írtak lejárati dátumot a papírra, tehát, hogy mikor kell visszaadni az összeget. Ettől függetlenül lehet azt bizonyítani hogy már vissza kellett volna adnia. Először fizetési meghagyást kellene ellene benyújtani közjegyző előtt, és követelni az összeget. Ha a fizetési meghagyás ellen ellentmondással és akkor bíróság előtt perben lehet bizonyítani a kölcsön részleteit. Hogy mennyi esélyük van a pénzt vissza kapni arra sajnos nem tudok válaszolni. Mert ez függ a papír tényleges tartalmától, hogy mit tudnak bizonyítani az esetleges perben és főleg attól, hogy aki tartozik annak egyáltalán van-e valami vagyona vagy jövedelme amiből be lehet hajtani a pénzt. Mert sajnos az is előfordulhat, hogy megitélik önöknek az összeget de a végrehajtás sem fog eredményre vezetni, mert nincs semmilye az adósnak.
mata livia 2016. február 25. 02:12
Üdvözlöm : Volt páromal 7 èvig volt unk egyut amiből szuletet egy 3 èves kis lányunk. volt gyermek elhejezèsi per melyben nekem itèltèk az apa minden páros hetvegen viheti el ahogyan azt a biroság meg szabta ugy adom oda a kis lányom de párszor volt buda pesten dolga az apának es föl hivothogy el szeretnè vini agyam oda a lányunkat de nem adtam ezèrt föl jelentet " nem viztosîtom a láthatást " 2 honapja nem kereste a kis lányt azèrt hogy engem rosz szinbe tuntesen a biroságon fel ! Mit tudok teni ? Gyerektartásal 1 havi val el van maradva ! Azt hogy èn oda adtam a kislányt nem tudom bizonyitni de èn oda adtam ahogy a biroság megitèlte !
kovacsicsakos 2017. február 26. 15:07
Tisztelt Mata Lívia!
Az apának kell bizonyítania azt, hogy ön nem adta oda a kislányt, nem önnek.
Ebben az esetben viszont már nem a bíróság, hanem a gyámhivatal az illetékes. Azt javaslom, hogy bámilyen határozato kap arra rögtön reagáljon és fellebbezze meg. A láthatásokról küldjön e-mailt az apának, hogy jöhet viheti, stb. Jó lenne ha a láhtatások kezdetekor, amikor a gyermekért jönne az apa legyen önnel egy tanú, aki segíteni tud önnek ha az apa annak ellenére azt mondja, hogy nem adta oda a gyermeket, hogy nem is jött érte.
hanna baba 2016. február 26. 22:42
Azzal a kéréssel fordulok Önhöz, hogy párommal élettársi viszonyban élünk / papíron nincs rögzítve /.Életvitelszerüen a párom saját tulajdonu lakásában lakunk, lakcímkártya szerint ideiglenesen, tartósan beteg óvodás gyermekemmel együtt Jelenleg 8 hónapos terhes vagyok és a párom ki akar tenni bennünket , van e joga ehhez vagy maradhatok addig esetleg míg a közös gyermekünket meg nem szültem ? A második kérdésem az lenne hogy nem akarja sem a nevére venni a születendő gyermekünket sem pedig gyerektartást nem akar fizetni mi a teendő ilyenkor hova fordulhatok segítségért ?
Üdvözlettel :Barbara